Ligte brand dalk gou weer in TweelingArgieffoto: GCIS Werk by ŉ substasie in Tweeling in die Vrystaat, waar ŉ transformator vervang moet word, vorder fluks. Stefanie Jansen van Rensburg, woordvoerder van Eskom, het gesê die kragtoevoer sal na verwagting teen Dinsdagaand herstel wees in dié dorp. Maroela Media het vroeër berig inwoners sit sedert Saterdagaand sonder elektrisiteit weens ŉ foutiewe transformator by die kragstasie. “Eskom vra om verskoning vir die ongerief en bedank verbruikers vir hul geduld,” het Jansen van Rensburg bygevoeg. “Ons herinner verbruikers om alle elektriese drade en toestelle as lewendig te beskou aangesien die krag enige oomblik aangeskakel kan word.”